CELEX: 62016TA0250
Language: et
Date: 2017-12-05 00:00:00
Title: Kohtuasi T-250/16: Üldkohtu 5. detsembri 2017. aasta otsus – Spadafora versus komisjon (Apellatsioonkaebus — Avalik teenistus — Ametnikud — Esimeses kohtuastmes hagi ilmselge vastuvõetamatuse tõttu läbivaatamata jätmine ja ilmselge põhjendamatuse tõttu rahuldamata jätmine — Tühistamisnõue — Õigusnõustamise üksuse juhataja ametikoht OLAF-is — Valikumenetlus — Eelvalikukomisjon — Ametisse nimetava asutusega peetava lõppvestluse jaoks välja valitud kandidaatide nimekirja kandmata jätmine — Erapooletus — Hüvitamise nõue — Võimaluse kaotus — Menetlusstaadium lubab teha asja suhtes kohtuotsuse)

29.1.2018   
            
            
               ET
            
            
               Euroopa Liidu Teataja
            
            
               C 32/26
            
         Üldkohtu 5. detsembri 2017. aasta otsus – Spadafora versus komisjon
   (Kohtuasi T-250/16) (1)
   
   ((Apellatsioonkaebus - Avalik teenistus - Ametnikud - Esimeses kohtuastmes hagi ilmselge vastuvõetamatuse tõttu läbivaatamata jätmine ja ilmselge põhjendamatuse tõttu rahuldamata jätmine - Tühistamisnõue - Õigusnõustamise üksuse juhataja ametikoht OLAF-is - Valikumenetlus - Eelvalikukomisjon - Ametisse nimetava asutusega peetava lõppvestluse jaoks välja valitud kandidaatide nimekirja kandmata jätmine - Erapooletus - Hüvitamise nõue - Võimaluse kaotus - Menetlusstaadium lubab teha asja suhtes kohtuotsuse))
   (2018/C 032/35)
   Kohtumenetluse keel: itaalia
   
      Pooled
   
   
      Apellatsioonkaebuse esitaja: Sergio Spadafora (Brüssel, Belgia) (esindaja: advokaat G. Belotti)
   
      Teine menetluspool: Euroopa Komisjon (esindajad: G. Gattinara ja C. Berardis-Kayser, hiljem G. Gattinara ja L. Radu Bouyon)
   
      Ese
   
   Apellatsioonkaebus Euroopa Liidu Avaliku Teenistuse Kohtu (kolmas koda) 7. aprilli 2016. aasta määruse Spadafora vs. komisjon (F-44/15, EU:F:2016:69) peale selle kohtumääruse tühistamise nõudes.
   
      Resolutsioon
   
   
               1.
            
            
               Tühistada Euroopa Liidu Avaliku Teenistuse Kohtu (kolmas koda) 7. aprilli 2016. aasta määrus Spadafora vs. komisjon (F-44/15), välja arvatud osas, milles jäeti ilmselge vastuvõetamatuse tõttu läbi vaatamata nõue tuvastada, et tulenevalt 30. juuni 2014. aasta otsuse tühistamisest, millega Euroopa Pettustevastase Ameti (OLAF) peadirektor nimetas D juurdlustoe direktoraadi õigusnõustamise üksuse juhataja ametikohale, ja Euroopa Komisjoni asepresidendi K. Georgieva 5. jaanuari 2015. aasta otsuse Ares(2015) 43686 tühistamisest, millega hageja kaebus R/994/14 rahuldamata jäeti, oli valikumenetlus alates õigusvastasuse tuvastamisest õigusvastane.
            
         
               2.
            
            
               Jätta apellatsioonkaebus ülejäänud osas rahuldamata.
            
         
               3.
            
            
               Tühistada 30. juuni 2014. aasta otsus, millega OLAF-i peadirektor nimetas D OLAF-i juurdlustoe direktoraadi õigusnõustamise üksuse juhataja ametikohale.
            
         
               4.
            
            
               Tühistada komisjoni asepresidendi K. Georgieva 5. jaanuari 2015. aasta otsus Ares(2015) 43686, millega hageja kaebus R/994/14 rahuldamata jäeti.
            
         
               5.
            
            
               Jätta esimeses astmes esitatud hagi rahuldamata osas, milles Sergio Spadafora nõudis varalise kahju hüvitamist selle eest, et ta kaotas võimaluse OLAF-i juurdlustoe direktoraadi õigusnõustamise üksuse juhataja ametikohal töötamiseks välja valitud saada.
            
         
               6.
            
            
               Mõista apellatsioonimenetluse ja esimese astme menetluse kohtukulud välja komisjonilt.
            
         
      (1)  ELT C 251, 11.7.2016.